Etanolis

Etanolis, arba etilo alkoholis – alkoholių klasės junginys (C2H6O arba C2H5OH), turintis du anglies atomus. Šis cheminis junginys savo fizikinėmis savybėmis labai panašus į vandenį, todėl jį išgryninti labai sunku, ir grynas etanolis (absoliutus spiritas) praktiškai niekur nenaudojamas. Distiliacijos būdu gaunamas etanolis yra 96,5 % pagal tūrį, todėl šis procentingumas yra plačiai žinomas ir yra konstanta. 

Etanolis yra natūralus cheminis junginys, todėl nuo seno yra žinomas jo biologinis aktyvumas ir atsiradimo būdai. Dabar spirito gamybai plačiau taikomas biologinės fermentacijos būdas, o ne cheminė sintezė, nes yra pigesnis ir geriau atitinka „maisto“ stereotipą. Nustatyta, kad etanolis gaminasi glikolizės reakcijos metu anaerobinėmis sąlygomis, dalyvaujant įvairiems fermentams. Gėrimas, pagamintas iš etanolio, vandens ir kitų priedų, kurio alkoholio koncentracija 38-40 %, yra vadinamas degtine.

 Naudojimas 
Etanolis naudojamas maisto pramonėje (kaip maisto priedo E numeris – E1510), farmacijoje, medicinoje. Vartojant reguliariai gali sukelti priklausomybę. 

Etanolis taip pat yra naudingų savybių turintis raketinis kuras, naudotas pirmosiose raketose (tokiose kaip V-2).John D. Clark (2018). Ignition!: An Informal History of Liquid Rocket Propellants. Rutgers University Press Classics. ASIN B076838QS2. Jis tinka kaip kitokių variklių kuras, taip pat kaip kuras maisto gaminimui, laboratoriniams eksperimentams.

Galima pagaminti prietaisus, kurie etanolio cheminę energiją tiesiogiai verčia elektra ().

Siekiant apriboti naudojimą gėrimui (ar gauti iš to papildomų valstybės pajamų), geriamas etanolis dažnai papildomai apmokestinamas ir todėl yra brangus. Kad kitiems tikslams skirtas etanolis netiktų gerti, jis denatūruojamas, pridedant nuodingų medžiagų (tokių kaip metanolis).

 Gamtinis paplitimas 
Žmogaus kraujyje, kurio organizme vidutiniškai apie 5 l, etanolio natūraliai yra 0,001−0,1 g/l (promilės, ‰) ŠULČIUS, Algirdas. Organinė chemija. Vilnius: Alma littera, 2009, 116 p. ISBN 978-9955-38-341-3.

 Išgavimas 
Etanolis yra gaminamas dviem būdais: biocheminiu ir cheminiu. Biocheminis būdas – bulvėse, grūduose esantis krakmolas yra veikiamas fermentais, dėl to šis rūgsta ir virsta alkoholiu.

 Biologinis poveikis 
Priklausomai nuo etilo alkoholio koncentracijos kraujyje, stebimi skirtingi simptomai bei poveikis centrinei nervų sistemai.
Žemiau pateikta orientacinė stadijų lentelė suaugusiam 50−100 kg kūno masės asmeniui. Joje apatinė riba atitinka alkoholio poveikį jo nevartojančiam asmeniui, viršutinė − nereguliariai alkoholį vartojančiam sveikam ir priklausomybės neturinčiam suaugusiajam, su didesne tolerancija šiai cheminei medžiagai. Žemiau pateiktus lygius pakankamai lengva pasiekti, o mirtiną dozę įmanoma suvartoti individui dar jaučiantis blaivam ar vos lengvai apgirtusiam, kadangi alkoholio įsisavinimas vyksta su pakankamu uždelsimu.Alcohol: intoxication stages (angl.) 

  Stadija  Kiekis kraujyje  Simptomai 1  Blaivumas arba nuosaikus apsvaigimas  0,01−0,05%0,10−0,50‰0,10−0,50g/l  Nestebimi jokie reikšmingi neigiami klinikiniai simptomai ar požymiai. Paprastai jaučiamas sumažėjęs nerimas, lengvas atsipalaidavimas, kartais gali būti truputį ilgesnis reakcijos laikas. 2  Nuotaikos pakylėjimas, galima euforija  0,03−0,12%0,30−1,20‰0,30−1,20g/l  Bendras nuotaikos pagerėjimas, padidėjęs pasitikėjimas savimi, noras bendrauti bei draugiškumas, stipriai sumažėjęs ar dingęs nerimas, paraudęs veidas. Pailgėja reakcijos laikas, suprastėja trumpalaikė atmintis, gebėjimas priimti kokybiškus sprendimus, atlikti smulkius subtilius judesius. Šioje stadijoje asmuo save apibūdina kaip išgėrusį ar apsvaigusį. 3  Jaudulys, azartas  0,09−0,25%0,90−2,50‰0,90−2,50g/l  Pasireiškia emociniai svyravimai, uždelsta reakcija, suprastėjusi atmintis, aplinkos suvokimo gebėjimai, sprendimų kokybė, periferinis regėjimas, akomodacija, lygsvara, koordinacija, jaučiamas kūno apstingimas, silpnėja skausmo pojūtis, gali atsirasti mieguistumas. Šioje stadijoje asmuo save apibūdina kaip girtą ar pasigėrusį. 4  Sumišimas  0,18−0,30%1,80−3,00‰1,80−3,00g/l  Pasireiškia emociniais šuoliais ir ekstremumais, pasimetimu, reikšmingai suprastėjusia koordinacija. Tampa sunku atsistoti, individas eidamas svirduliuoja, nebesiorientuoja aplinkoje, priimami sprendimai neadekvatūs. Šioje stadijoje intoksikacija dažnai pasireiškia visišku pastarųjų įvykių užmiršimu bei skausmo pojūčio dingimu, todėl galimos rimtos traumos to nejaučiant. 5  Sustingimas  0,25−0,40%2,50−4,00‰2,50−4,00g/l  Dingęs atsakas į stimulus, mažėja kūno temperatūra, individas dažnai nebesugeba atsistoti ar savarankiškai eiti, gali sėdėti ar gulėti tarsi nualpęs. Nebekontroliuojamos skrandžio ir ekskrecijos kūno funkcijos, atsiranda užspringimo pavojus.
Nuo šios stadijos rekomenduojama kreiptis medicinos personalo pagalbos siekiant išvengti mirtinų pasekmių. 6  Koma  0,35−0,45%3,50−4,50‰3,50−4,50g/l  Prarandama sąmonė, individas atsiduria komos būsenoje. Kvėpavimo ir širdies funkcija stipriai prislopinta, krenta kūno temperatūra. Šioje stadijoje didelė mirties rizika. 7  Mirtis  virš 0,45%virš 4,50‰virš 4,50g/l  Mirtis paprastai ištinka visiškai sutrikus kvėpavimo funkcijai ar per daug nukritus kūno temperatūrai.

 Šaltiniai 

Kategorija:Alkoholiai